

Alulírott Dr. Horváth Dominik, a Pécsi Tudományegyetem Egyetemi Hallgatói Önkormányzat elnökeként a PTE EHÖK Központi Kollégiumi Bizottság Ügyrendjének megfelelően az alábbiak szerint írom ki

**Laterum Kollégium**

**2025. évi Kollégiumi Diákbizottsági tag (1 fő) választása**

**(1)** Pályázni jogosult minden olyan, az adott kollégiummal érvényes kollégiumi szerződéses jogviszonyban álló hallgató, aki érvényes pályázatot nyújt be az EHÖK Vezetőségénél. A Kollégiumi Diákbizottsági tagságra pályázatot benyújtó jelentkezők kötelesek az adott kollégium kollégiumi jogviszonnyal rendelkező lakóinak 10%-ának írásbeli ajánlását megszerezni. Egy kollégista több jelentkezőt is ajánlhat a Diákbizottságba.

**(2)** A választáson való indulás feltétele a pályázati kiírásnak megfelelő pályázat benyújtása.

**(3)** A pályázatnak tartalmaznia kell:

a) a jelentkezési lapot,

b) a jelölt önéletrajzát,

c) a jelölt motivációs levelét,

d) érvényes kollégiumi szerződés másolata,

e) adott kollégium kollégiumi jogviszonnyal rendelkező hallgatóinak 10%-ának írásbeli ajánlását tartalmazó ajánló ív

f) 15 napnál nem régebbi, a Tanulmányi Osztály által kiállított hallgatói jogviszony igazolást,

g) a jelöltnek pályázat minden oldalát saját kezű aláírásával kell ellátnia,

h) a pályázó tervezett programjait.

**(4)** Bármely 1. , 2. , 3. pontban rögzített feltétel nem teljesülése a pályázat hiánypótlás nélküli elutasítását vonja maga után.

**(5)** A pályázatok leadásának időszaka: **2025. február 10. (hétfő) 12:00 órától 2025. február 24. (hétfő) 12:00 óráig.**

**(6)** A pályázatok leadásának helye személyesen vagy postai úton: **PTE EHÖK iroda, 7622 Pécs, Vasvári Pál u. 4.**

**(7)** A Kollégiumi Diákbizottság tagjait - az e célból felálló szakmai bizottság javaslatára - az EHÖK Küldöttgyűlése egyszerű többséggel választja a következő évi Kollégiumi Diákbizottsági tagválasztás eredményéig, de legfeljebb 1 éves időtartamra.

**(8)** A tagok mandátuma a megválasztást követő első munkanapon, ha az előző Diákbizottság mandátuma még nem járt le, akkor ennek lejártát követő első munkanapon kezdődik.

**Pécs, 2025 február 6.**

 **Dr. Horváth Dominik**

 **PTE EHÖK elnök**